b"\n_START_ARTICLE_\nLotte Lehmann\n_START_SECTION_\nLiv og virke\n_START_PARAGRAPH_\nLehmann ble f\xc3\xb8dt i en middelklassefamilie i Perleberg i provinsen Brandenburg, en liten by ikke langt fra Berlin. Hun ble oppmuntret av sin far til \xc3\xa5 velge en praktisk karriere, men hun var fast bestemt p\xc3\xa5 \xc3\xa5 studere sang og musikk. Etter en del d\xc3\xa5rlige erfaringer fant hun til sist en egnet l\xc3\xa6rer i Mathilde Mallinger i Berlin. Etter kun et \xc3\xa5r undervisning fikk en l\xc3\xa6rlingkontrakt med Hamburg statsopera i 1910, og dubuterte som en pasje i Wagners opera Lohengrin. Hun fikk etter hvert st\xc3\xb8rre og mer betydningsfulle roller og i 1914 sang hun for f\xc3\xb8rste gang med Wiener Staatsoper. Dette samme \xc3\xa5ret gjorde hun ogs\xc3\xa5 sin f\xc3\xb8rste plateinnspilling. I 1916 ble hun medlem av operaens ensemble. Ganske raskt etablerte hun seg som et operaens mest popul\xc3\xa6re stjerner i roller som Elisabeth i Tannh\xc3\xa4user og Elsa i Lohengrin._NEWLINE_Hun skapte roller i verdenspremierer av en rekke operaer av Richard Strauss, inkludert komponisten i Ariadne auf Naxos i 1926 (senere sang hun tittelrollen i den samme operaen), Dyers hustru i Die Frau ohne Schatten i 1919, og Christine i Intermezzo i 1924. Hennes andre Strauss-roller var tittelrollene i Arabella og i Der Rosenkavalier. Tidligere i sin karriere hadde hun ogs\xc3\xa5 sunget rollen som Sophie; da hun endelig la Marschallin til sitt repertoar, ble hun den f\xc3\xb8rste sopran i verden som hadde sunget alle de kvinnelige hovedrollene i Der Rosenkavalier._NEWLINE_Hennes Puccini-roller i Wien omfattet tittelrollene i Tosca, Manon Lescaut, Madama Butterfly, Suor Angelica, Turandot, Mimi i La boh\xc3\xa8me, og Giorgetta i Il Tabarro. I hennes rolle med selskapet sang hun mer enn femti ulike roller ved Wiener Staatsoper, inkludert Marie/Marietta i Die tote Stadt, tittelrollen i La Juive, komponert av Fromental Hal\xc3\xa9vy, Mignon av Ambroise Thomas, og Manon av Jules Massenet, Charlotte i Werther, Marguerite i Faust, Tatiana i Eugene Onegin, og Lisa i Pjotr Tsjajkovskijs Spardamen (Pikovaya dama)._NEWLINE_I mellomtiden hadde hun sin debut i London i 1014, og fra 1924 og til 1935 framf\xc3\xb8rte hun jevnlig ved Royal Opera House i Covent Garden hvor hun i tillegg til sine ber\xc3\xb8mte Wagner-roller og Marschallin, ogs\xc3\xa5 sang Desdemona i Verdis Otello og Donna Elvira i Don Giovanni._NEWLINE_Lehmann opptr\xc3\xa5dte jevnlig ved festspillene i Salzburg fra 1926 til 1937, framf\xc3\xb8rte sammen med Arturo Toscanini, og andre dirigenter. Hun ga ogs\xc3\xa5 konserter der akkompagnert av piano ved dirigenten Bruno Walter. I august 1936, mens hun var i Salzburg, oppdaget hun sanggruppa til familien von Trapp, senere gjort ber\xc3\xb8mte via musikalen Sound of Music. Lehmann hadde h\xc3\xb8rt om en villa tilgjengelig for utleie og da hun n\xc3\xa6rmet seg huset overh\xc3\xb8rte familien som hadde \xc2\xabgullstruper\xc2\xbb og at de var p\xc3\xa5meldt ved festspillene i Salzburg i en konkurranse f\xc3\xb8lgende kveld. Ettersom familien hadde en aristokratiske bakgrunn, insisterte baron Georg von Trapp p\xc3\xa5 at det var utelukkende \xc3\xa5 framf\xc3\xb8re i offentligheten, men Lehmanns ber\xc3\xb8mmelse og ekte entusiasme overtalte baronen til \xc3\xa5 gi etter, noe som f\xc3\xb8rte til deres f\xc3\xb8rste offentlige framf\xc3\xb8relse._NEWLINE_I 1930 hadde Lehmann sin amerikanske debut i Chicago som Sieglinde i Wagners Die Walk\xc3\xbcre. Hun reiste til USA i hver eneste sesong og bes\xc3\xb8kte ogs\xc3\xa5 S\xc3\xb8r-Amerika. F\xc3\xb8r Nazi-Tyskland annekterte \xc3\x98sterrike i 1938 hadde Lehmann utvandret til USA \xc3\xa5ret f\xc3\xb8r. Hun var ikke selv j\xc3\xb8disk, men hennes stebarn var j\xc3\xb8diske via Lehmanns f\xc3\xb8rste hustru. Senere fors\xc3\xb8kte nazistene \xc3\xa5 f\xc3\xa5 henne tilbake under fagre l\xc3\xb8fter, men \xc2\xabmine \xc3\xb8yne hadde blitt \xc3\xa5pnet for deres forbrytelser, og ingenting ville overtale meg til \xc3\xa5 komme tilbake.\xc2\xbb I USA fortsatte hun synge ved operaen i San Francisco og Metropolitan Opera fram til 1945._NEWLINE_I tillegg til hennes operaprestasjoner, var Lehmann en anerkjent tolker av lieder, og ga jevnlig solokonserter gjennom hele sin karriere. Hun spilte inn og turnerte med pianisten Ern\xc3\xb6 Balogh p\xc3\xa5 1930-tallet. Hun begynte sin f\xc3\xb8rste solokonsertturne i Australia i 1937, og arbeidet n\xc3\xa6rt med akkompagnat\xc3\xb8ren Paul Ulanowsky. Han forble hennes fremste akkompagnat\xc3\xb8r for konserter og undervisningsopptredninger fram til hennes pensjonering fjorten \xc3\xa5r senere._NEWLINE_Hun hadde ogs\xc3\xa5 en opptreden som skuespiller ved \xc3\xa5 spille moren til Danny Thomas i Big City (1948), som ogs\xc3\xa5 hadde skuespillerne Robert Preston, George Murphy, Margaret O'Brien og Betty Garrett.\n_START_SECTION_\nForfatterskap\n_START_PARAGRAPH_\nEtter pensjonering fra solokonserter i 1951 underviste Lehmann ved Music Academy of the West i n\xc3\xa6rheten av Santa Barbara i California, som hun bidro til \xc3\xa5 grunnlegge i 1947. Hun underviste ogs\xc3\xa5 i New York City (ved Manhattan School of Music), Chicago, London, Wien, og andre byer. For hennes bidrag til plateindustrien, har Lehmann f\xc3\xa5tt en stjerne p\xc3\xa5 Hollywood Walk of Fame ved 1735 Vine St. However, skj\xc3\xb8nt hennes fornavn er feilstavet som \xc2\xabLottie\xc2\xbb._NEWLINE_Hun ble en profilert forfatter og utga en bok med dikt kalt Verse in Prosa tidlig p\xc3\xa5 1920-tallet, romanen Orplid, mein Land i 1937, som ble oversatt til engelsk som Eternal Flight i 1937, og en memoarbok, Anfang und Aufstieg (1937), som senere ble utgitt som On Wings of Song i Storbritannia i 1938 og som Midway in My Song i USA samme \xc3\xa5r. Hun utga b\xc3\xb8ker om tolkning av sang og operaroller. Senere b\xc3\xb8ker var Five Operas and Richard Strauss, kjent som Singing with Richard Strauss i Storbritannia, en andre bok med dikt i 1969, og Eighteen Song Cycles i 1971, men besto hovedsakelig av materiale fra tidligere utgivelser._NEWLINE_Lehmann var en aktiv kunstmaler som pensjonist. Hennes malerier omfattet en rekke av tjuefire illustrasjoner i tempera for hver sang av Franz Schuberts Winterreise.\n_START_SECTION_\nD\xc3\xb8d\n_START_PARAGRAPH_\nLehmann d\xc3\xb8de i 1976, 88 \xc3\xa5r gammel i Santa Barbara i California. Hun er gravlagt i Wiener Zentralfriedhof i Wien. Hennes gravstein har et sitat av Richard Strauss: \xc2\xabSie hat gesungen, dass es Sterne r\xc3\xbchrte\xc2\xbb, noe som kan oversettes som \xc2\xabHun har sunget, og stjerne bevegde seg\xc2\xbb._NEWLINE_Lotte Lehmann hadde ingen egne barn, men var stemor til barna til sin ektemann Otto Krause.\n_START_SECTION_\nArv\n_START_PARAGRAPH_\nLehmann bidro til \xc3\xa5 etablere musikkskolen Music Academy of the West i Santa Barbara, California, hvor en hall er oppkalt etter henne. Lotte Lehmann Concert Hall p\xc3\xa5 campus av Universitetet i California ved Santa Barbara ble oppkalt til hennes \xc3\xa6re._NEWLINE_Lotte Lehmann Collection ved biblioteket UCSB spesielle samlinger inneholder Lehmanns innspillinger, papirer, fotografier, og lignende. En samling med manuskripter, fotoer og innspillinger fra henne, kalt for Gary Hickling-samlingen, er huset ved Stanford Archive of Recorded Sound ved Universitetet i Stanford. Det meste av Lehmanns private innspillinger er oppbevart ved Miller Nichols Library Marr Sound Archives ved Universitetet i Missouri-Kansas City._NEWLINE_Lehmanns venn Hertha Schuch testamente sin store samling, n\xc3\xa5 i 18 bokser, av Lehmanns innspillinger, brevveksling, fotoer, og lignende, til \xc3\x96sterreichisches Theatermuseum i Wien._NEWLINE_Stiftelsen Lotte Lehmann Foundation ble etablert i 1995 for \xc3\xa5 bevare og vedlikeholde Lehmanns arv og p\xc3\xa5 samme tid videref\xc3\xb8re kunstsang til s\xc3\xa5 mange mennesker som mulig. Stiftelsen opph\xc3\xb8rte sine aktiviteter i 2011, men samme \xc3\xa5r ble et eget nettsted, Lotte Lehmann League, etablert til hennes \xc3\xa6re og for belyse hennes liv og kunst fra mange vinkler._NEWLINE_I hennes hjemby Perleberg ble et musikkakademi for unge operasangere etablert i hennes navn i 2009. Ved Lotte Lehmann Akademie er det et fakultet ved to av hennes mest feirede mesterstudenter, kammersangerne Karan Armstrong og Thomas Moser, som forbereder begynnende operasangere."